கொங்கணர்

thumb|கொங்கணர்

**கொங்கண சித்தர்** ("Koṅgaṇar Siddhar") அல்லது **கொங்கணர்** அல்லது **கொங்கணவர்** பதினெண் சித்தர்களுள் ஒருவர்.

கேரள மாநிலம் கொங்கண் பிரதேசத்தில் புளிஞர் குடியில் கொங்கணச் சித்தர் பிறந்தார்.  கொங்கணரின் குரு போகர். கொங்கணர் சிறந்த முருகன் மற்றும் அம்பிகை பக்தர். முருகனை வழிபடும் முறையையும் மந்திரங்களையும் போகர் கொங்கணருக்கு உபதேசித்துள்ளார்.

கொங்கணர் பற்றிய கதைகள் சில உள்ளன.  இவர் திருப்பதி திருமலையில் சித்திரை மாதம் உத்திராடம் நட்சத்திரத்தில் திருமலை பெருமாளின் பாதத்தில் சமாதியானார். திருப்பூர் மாவட்டம் ஊதியூர் மலையில் கொங்கண சித்தர் தவபீடம் உள்ளது. கொங்கணச் சித்தர் தங்கியிருந்த இடங்களில் குறிப்பிடத்தக்கவை வையப்பமலை, அலவாய்மலை, சங்ககிரி ஆகியவையாகும்

இவருக்குக் கொங்கணர், கொங்கணச் சித்தர், கொங்கண நாயனார், கொங்கண நாதர் எனப் பல பெயர்களும் உண்டு. இவர்கள் வெவ்வேறானவர்கள் என்பாருமுண்டு.

கொங்கணர் திருவள்ளுவரின் சீடர் என்றும் போகரின் சீடர் என்றும் கூறுகின்றனர். இவர்பெயரால் வைத்திய, இரசவாத, யோக நூல்களும் பாடல்களும் இருக்கின்றன. இவர் கி.பி 7-ஆம் நூற்றாண்டில் இருந்தவர். கொங்கு நாட்டைச் சேர்ந்தவர். ஆதலின் இப்பெயர் பெற்றார் என்பர்.

### கதை
கொங்கணர் இளமையில் கொங்கு நாட்டின் இளவரசர். ஊதியூர் மலைக் காடுகளில் வேட்டையாடினார். பின்னர் ஒரு மரத்தின் கீழ் அமர்ந்து யோக தவம் செய்து கொண்டிருந்தார். அப்பொழுது மரத்தின் மேல் இருந்த கொக்கு அவர்மீது எச்சம் இட்டது. உடனே கொங்கணர் கண்ணை விழித்து அக்கொக்கைப் பார்த்தார். அது எரிந்து சாம்பலாயிற்று. 

அதன் பிறகு அவர் ஊருக்குள் வந்து ஒரு மனைவாயிலில் நின்று பிச்சை கேட்டார். அந்த இல்லத்தரசி கணவருக்கு உணவு பரிமாறிக் கொண்டிருந்த நேரம். ஆதலால் அவர் பிச்சை கொண்டுவர சிறிது நேரமாயிற்று. நேரங்கடந்து பிச்சை கொண்டுவந்தவரைக் கொங்கணர் சினத்துடன் விழித்துப் பார்த்தார். 

உடனே, அவ்வம்மையார் "கொக்கென்று நினைத்தாயோ கொங்கணவா?" என்று கேட்டார்.கற்பின் திறத்தால் வந்த ஞானத்தை அறிந்த கொங்கணவர் நாணமுற்று,தன்னுடைய சினத்தை வெல்லவேண்டிய உண்மையை அறிந்து மிகவும் தீவிரமாகத் தவவாழ்வில் கவனம் செலுத்தலானார்.

கிமு ஏழாம் நூற்றாண்டில் வந்த சித்தரான போகருடைய பிரதம சீடராக விளங்கிய இவர் தனது குருவின் கட்டளைக்கு ஏற்ப பழனியில் இருந்து ராசிபுரம் நாட்டில் உள்ள அளவாய் மலைக்கு வந்ததாக தெரிகிறது. அங்கு சிறிது காலம் தங்கி இருந்து பிறகு அங்கிருந்து வையப்பமலை வந்து சுமார் 300 ஆண்டு காலம் தவத்தில் ஈடுபட்டதாக குறிப்புகள் கூறுகின்றன. அங்கு பாலதண்டாயுதபாணியை பிரதிஷ்டை செய்து தவத்தில் ஈடுபட்டதாக தெரிகிறது.இங்கு நிறைய சித்து விளையாட்டுகள் செய்ததாக செவி வழி தகவல்கள் கூறுகின்றன.சாறு எடுக்க முடியாத விராலிச்செடியில் இருந்து சாறு எடுத்து அதைக்கொண்டு பொன் செய்ததாகவும்,இடைச்சிறுவன் ஒருவன் வைத்து இருந்த கோலை வாங்கி அதை பொன்னாக மாற்றி தந்ததாகவும் கதைகள் உலவுகின்றன.
அங்கு பங்குனி உத்திரம் அன்று முருகப்பெருமான் தரிசனம் பெற்ற பின்னர் அங்கிருந்து ஊதியூர் சென்றதாக தகவல்கள் கூறுகின்றன.இவரது காலம் திருவள்ளுவர் காலம் எனவும் அறியப்படுகிறது.url=https://www.drstaranandram.com/கொங்கணர்-சித்தரின்-சூட்ச/|title=கொங்கணர் சித்தரின் சூட்சுமங்கள்|last=Staranandram|date=2020-09-11|website=Dr.Star Anand Ram|language=en-US|access-date=2021-11-10}}

## கொங்கணர் நூல்கள்
கொங்கணர் நூல்கள் பல உள்ளன.அவற்றுள் சில நூல்களே அறியப்பட்டுள்ளன.

*தனிக்குணம் 200
*வாத சூத்திரம் 200
*வாத காவியம் 3000
*வைத்தியம் 200
*சரக்கு வைப்பு 200
*முக்காண்டங்கள் 1500
*தண்டகம் 120
*ஞான வெண்பா 49
*ஞான முக்காண்ட சூத்திரம் 80
*கற்ப சூத்திரம் 100
*உற்பக்தி ஞானம் 21
*முதற்காண்ட சூத்திரம் 50
*வாலைக்கும்மி 100
*ஆதியந்த சூத்திரம் 45
*நடுக்காண்ட சூத்திரம் 50
*முப்பு சூத்திரம் 40
*ஞான சைதண்யம்109
*கடைக்காண்ட சூத்திரம் 50
*கொங்கணர் கற்ப உற்பத்தி
* கொங்கணர் நடு காண்ட சூத்திரம்-50
* கொங்கணர் சூத்திரம்-15
* கொங்கணர் சூத்திரம்-50
* கொங்கணர் 2,3 காண்டம்
* கொங்கணர் ஆதி சூத்திரம்
* கொங்கணர் பிரம்மானந்தம்
* கொங்கணர் ஞான நூல்
* கொங்கணர் ஞானம்
* கொங்கணர் கடை காண்டம்
* கொங்கணர் கடை காண்டம்- 2
* கொங்கணர் கடை காண்டம்-40
* கொங்கனார் கடைக் காண்ட சூத்திரம்
* கொங்கணர் கலைக்கியான சூத்திரம்
* கொங்கணர் கற்ப கோள்
* கொங்கணர் கற்ப முறைகள்
* கொங்கணர் கற்ப சூத்திரம்
* கொங்கணர் கற்ப உற்பத்தி
* கொங்கணர் கற்பம்
* கொங்கணர் மூன்றாம் காண்டம்
* கொங்கணர் முக்காண்டம்
* கொங்கணர் முப்பு சுருக்கம்
* கொங்கணர் முதல் காண்டம்-500
* கொங்கணர் 1-ஆம் காண்டம்-40
* கொங்கணர் 1-ஆம் காண்டம்-41
* கொங்கணர் நடு காண்டம்
* கொங்கணர் பட்சணி
* கொங்கணர் பிற காண்டம்
* கொங்கணர் சரக்கு வைப்பு
* கொங்கணர் சரக்கு வைப்பு முறை
* கொங்கணர் செந்தூரம்
* கொங்கணர் சித்தர் நூல்
* கொங்கணர் சித்து – 12
* கொங்கணர் சூத்திரம்
* கொங்கணர் சூத்திரம் 27-இல் இருந்து
* கொங்கணர் சூத்திரம்-40
* கொங்கணர் முதல் காண்டம்-41
* கொங்கணர் சூத்திரம்-15
* கொங்கணர் சூத்திரம்-27
* கொங்கணர் சூத்திரம்-40
* கொங்கணர் சூத்திரம்-50
* கொங்கணர் சூத்திரம்-500
* கொங்கணர் சூத்திரம்-60
* கொங்கணர் தாண்டகம் சுருக்கம்
* கொங்கணர் துரிய ஞானம்-15
* கொங்கணர் உற்பத்தி லயம்-21
* கொங்கணர் வாக்கியம் முதல் காண்டம்
* கொங்கணர் -16
* கொங்கணர் -30
* கொங்கணர் பாடல்கள்
* கொங்கணர் வேதாந்த சூத்திரம்
* கொங்கணர் வைத்திய நூல்

## கொங்கணச் சித்தர் வாலைக் கும்மி
இவர் பெயரில் வழங்கப்படும் பாடல்களில் "**வாலைக் கும்மி**" என்பது ஒன்று. வாலை என்பது சக்தியின் பெயர். கன்னி என்றும் பொருள். கன்னிப் பெண்ணை முன்நிறுத்தி கும்மி பாடியுள்ளதால் வாலைக்கும்மி என வழங்குகிறது.

இஃது இவர் பெயரால் வழங்கினாலும் இவரால் பாடப்பட்டது அன்று. இவர் கருத்துகளை அமைத்து ஆசிரியர் வீரப் பெருமாளின் மாணாக்கர் ஒருவர் பாடியதாகவும், அவர் வலவேந்திரன் துரைவள்ளல் என்ற சிற்றரசன் காலத்தவர் என்றும் அவன் அஞ்செழுத்துணர்ந்த சைவன் என்றும் வாலைக்கும்மி பாடல் கூறுகின்றது.

### வாலைக்கும்மி - பாடல்கள்

எடுத்துக்காட்டு

ஊத்தைச் சடலம் என்று எண்ணாதே – இது
: உப்பிட்ட பாண்டம் என்று எண்ணாதே
பாருத்த பேருக்கு ஊத்தை இல்லை – இதைப்
: பார்த்துக்கோ உன்றன் உடலுக்குள்ளே. 

பண்டு முளைப்பது அரிசியே ஆனாலும் 
: விண்டு உமி போனால் முளையாது என்று
கண்டுகொண்டு முன் ஔவை சொன்னாள் அது
: உண்டோ இல்லையோ ஞானப் பெண்ணே

வாலைக்கு மேலான தெய்வம் இல்லை – மானம்
: காப்பது சேலைக்கு மேலும் இல்லை
பாலுக்கு மேலான பாக்கியம் இல்லை - வாலைக்
:  கும்மிக்கு மேலான பாடல் இல்லை.

## உசாத்துணை

## மேலும் படிக்க
*பொன்னூதி மலை

பகுப்பு:சித்தர்கள்
பகுப்பு:முனிவர்கள்
பகுப்பு:சைவ சமய சித்தர்கள்